Euroopa Kohtu (seitsmes koda) 15. oktoobri 2019. aasta määrus AEAT (tööpäeva vertikaalse korraldusega osalise tööajaga töötajate tööstaaži arvutamine)

(liidetud kohtuasjad C-439/18 ja C-472/18) ( 1 )

Eelotsusetaotlus – Sotsiaalpoliitika – Direktiiv 97/81/EÜ – Osalist tööaega käsitlev raamkokkulepe – Klausel 4 – Mees- ja naistöötajad – Meeste ja naiste võrdsete võimaluste ja võrdse kohtlemise põhimõte tööhõive ja elukutse küsimustes – Direktiiv 2006/54/EÜ – Artikli 14 lõige 1 – Tööpäeva vertikaalse korraldusega osalise tööajaga töötaja – Tööstaaži tunnustamine – Kolme tööaasta lisatasu arvutamise meetod – Mittetöötatud ajavahemike väljaarvamine

1. Liidu õigus – Põhimõtted – Põhiõigused – Sotsiaalõigused – Töötingimused – Osalise tööajaga töötajate diskrimineerimise keeld – Ulatus (Nõukogu direktiiv 97/81, lisa klausel 4) (vt punkt 30)

2. Sotsiaalpoliitika – Euroopa Tööandjate Föderatsiooni, Euroopa Riigiosalusega Ettevõtete Keskuse ja Euroopa Ametiühingute Konföderatsiooni poolt sõlmitud raamkokkulepe osalise tööaja kohta –Direktiiv 97/81 – Töötingimused – Mõiste – Tööstaaži lisatasu – Hõlmamine (Nõukogu direktiiv 97/81, lisa klausel 4) (vt punkt 31)

3. Sotsiaalpoliitika – Euroopa Tööandjate Föderatsiooni, Euroopa Riigiosalusega Ettevõtete Keskuse ja Euroopa Ametiühingute Konföderatsiooni poolt sõlmitud raamkokkulepe osalise tööaja kohta – Direktiiv 97/81 – Erinevat kohtlemist õigustavad objektiivsed põhjused – Mõiste – Arvesse võetavad kriteeriumid (Nõukogu direktiiv 97/81, lisa klausli 4 punkt 1) (vt punktid 46 ja 47)

4. Sotsiaalpoliitika – Euroopa Tööandjate Föderatsiooni, Euroopa Riigiosalusega Ettevõtete Keskuse ja Euroopa Ametiühingute Konföderatsiooni poolt sõlmitud raamkokkulepe osalise tööaja kohta – Direktiiv 97/81 – Osalise tööajaga töötajate diskrimineerimise keeld – Mees- ja naistöötajad – Töö saamine ja töötingimused – Võrdne kohtlemine – Direktiiv 2006/54 – Riigisisesed õigusnormid, mis jätavad üksnes tööpäeva vertikaalse korraldusega osalise tööajaga töötaja puhul kolme tööaasta lisatasu saamiseks nõutava tööstaaži arvutamisel välja mittetöötatud ajavahemikud – Lubamatus (Euroopa Parlamendi ja nõukogu direktiiv 2006/54, artikli 14 lõige 1; nõukogu direktiiv 97/81, lisa klausli 4 punktid 1 ja 2) (vt punktid 38, 42, 43, 48–51, 58, 59, 61–63 ja resolutsioon)

Resolutsioon

Nõukogu 15. detsembri 1997. aasta direktiivi 97/81/EÜ Euroopa Tööandjate Föderatsiooni, Euroopa Riigiosalusega Ettevõtete Keskuse ja Euroopa Ametiühingute Konföderatsiooni poolt sõlmitud osalist tööaega käsitleva raamkokkuleppe kohta lisas sisalduv 6. juunil 1997 sõlmitud osalist tööaega käsitleva raamkokkuleppe klausli 4 lõikeid 1 ja 2 ning Euroopa Parlamendi ja nõukogu 5. juuli 2006. aasta direktiivi 2006/54/EÜ meeste ja naiste võrdsete võimaluste ja võrdse kohtlemise põhimõtte rakendamise kohta tööhõive ja elukutse küsimustes artikli 14 lõiget 1 tuleb tõlgendada nii, et nendega on vastuolus niisugused riigisisesed õigusnormid ja niisugune äritava, nagu on kõne all põhikohtuasjas, kui need võtavad tööpäeva vertikaalse korraldusega osalise tööajaga töötaja puhul kolme tööaasta lisatasu saamiseks nõutava tööstaaži arvutamisel arvesse üksnes tegelikult töötatud ajavahemikud ja arvavad seega välja mittetöötatud ajavahemikud, samas kui täistööajaga töötajate puhul selliseid õigusnorme ega äritava ei kohaldata.

( 1 ) ELT C 373, 15.10.2018.